Elbocsátásokkal fenyeget a Ryanair a sztrájkok miatt
A Ryanair arra figyelmeztette a pilótákat és a légiutas-kísérõket, hogy néhányan elveszíthetik állásukat, ha elhúzódnak a héten kezdõdõ sztrájkok. A cég ugyanakkor úgy vélte, hogy teljesíti éves nyereségtervét.
Az ír diszkont légitársaság története legnagyobb sztrájkjára készül a héten. Szerdán és csütörtökön 2400 járatából több mint háromszázat törölnek a spanyol, a portugál, az olasz és a belga fedélzeti legénység munkabeszüntetése miatt.

A Ryanair sokáig nem ismerte el a szakszervezeteket, majd a tavaly októberben a személyzet hiánya miatt bejelentett járattörlések óta több országban is megkezdhette tevékenyégét több pilóta-, illetve légiutas-kísérõ érdekképviselet. Ezzel is magyarázható, hogy a Ryanair az elsõ nagy sztrájkot élheti meg a héten.

A személyzet a munkakörülményekre panaszkodik. Állításuk szerint az ivóvízért is fizetniük kell a fedélzeten, betegszabadságra pedig csak akkor mehetnek, ha személyesen jelennek meg az orvosi igazolással. Emiatt a személyzet 34 pontból álló, a munkakörülményeiket javító követelést fogalmazott meg.
A Ryanair hétfõn megerõsítette 1,25-1,35 milliárd eurós éves nyereség elõrejelzését, ami elmarad a március végéig tartó pénzügyi évben elért 1,45 milliárd eurótól.

 

Az egyik elemzõ szerint a sztrájk hangulatromboló, és rövid távú kockázatot jelent a nyereségre nézve, hosszabb távon azonban nem befolyásolja a Ryanair verseny- és pénzügyi helyzetét.A Ryanair hétfõn jelentette be, hogy a június végével záródott pénzügyi elsõ negyedévében az adózott eredménye 319 millió euró lett. Ez 20 százalékkal kisebb ugyan az egy évvel korábbinál, de felülmúlta a szakértõk által várt 305 millió eurót.
diszkont légitársaság sztrájk elbocsátás légiközlekedés Ryanair